

**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**18.11.2024 o 17.00 hod.**

**v zasadačke Miestneho úradu.**

**Prítomní:** podľa prezenčnej listiny

**P r o g r a m :**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Kontrola plnenia uznesení ku dňu 14.11.2024
5. Zmena rozpočtu č. 4
6. ~~Návrh dodatku č.2 k zmluve o nájme nehnuteľnosti č. 645/20219-35~~ Návrh na delegovanie zástupcu MČ Bratislava-Čunovo do Rady školy pri MŠ Hraničiarska 101/81, Bratislava-Čunovo na obdobie rokov 2024-2028
7. ~~Žiadosť o zámenu pozemku parc. reg. C KN č. 292/1 za pozemok parc. reg. C KN č. 302/4~~

Memorandum o vzájomnej spolupráci pri realizácii Zberného dvora Zadunajsko

1. Zmena účelu vyžitia poskytnutej dotácie pre chorvátsky kultúrny spolok Čunovo
2. Žiadosť o mimoriadnu dotáciu pre TJ Čunovo
3. Návrh VZN o poskytovaní dotácií z rozpočtu MČ Bratislava-Čunovo
4. Návrh termínov sobášnych obradov na rok 2025
5. Informácie
6. Rôzne

**K bodu č. 1, 2,3**

Starostka otvorila rokovanie privítaním prítomných poslancov o 17.12hod..

Do návrhovej komisie určila p. Randíkovú, p. Šomogyi, p. Puhovicha

Za overovateľov zápisnice boli určení: p. Bán, p. Hátas

Starostka navrhla vypustiť z rokovania body č. 6 a 7 nakoľko právnička odporučila najskôr preveriť stanovy n.o. Ekocentra a v súvislosti so žiadosťou o zámenu pozemku aby bola vykonaná obhliadka poslancami. Miesto uvedených bodov navrhla zaradiť ako bod č. 6 žiadosť o delegovanie zástupcu do Rady školy a bod č. 7 Návrh na schválenie Memoranda na zriadenie spoločného zberného dvora pre Jarovce, Rusovce a Čunovo. S takto upraveným programom poslanci súhlasili.

**K bodu č.4**

K predloženému informatívnemu materiálu poslanci nemali pripomienky.

**Uznesením č. 115/2024 - berie na vedomie** kontrolu plnenia uznesení MZ MČ Bratislava-Čunovo s termínom plnenia k 14.11.2024

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

***K bodu č. 5***

Finančná komisia k predkladanej zmene rozpočtu nezasadala, riešila len úhradu faktúry za okál.

*p. Broszová*, ktorá pripravila predložený materiál vysvetlila prítomným dôvod rušenia pôvodne schváleného uznesenia č. 113/2024. Použitie rezervného fondu bolo schválené na kapitálové výdavky avšak na odbornom školení sme boli upozornení, že do termínu 31.8. je možné schvaľovanie len úhrady bežných výdavkov, nie kapitálových, z uvedeného dôvodu je predložený návrh na úplné zrušenie predmetného uznesenia.

*Starostka* dodala, že netušíme či v nasledujúcom roku bude možné použitie prostriedkov z rezervného fondu na bežné výdavky alebo aj na kapitálové. Rovnako nevieme ako bude prebiehať financovanie škôlok, deklarované je preplácanie 3000 € na jedno dieťa najnovšia informácia je že to bude 3300 € avšak nemáme východzie podklady o ktoré by sme sa mohli oprieť. Taktiež čo sa týka rozpočtu je potrebné počítať v ňom s navýšením DPH.

Starostku zaujímal dôvod prečo sa predsedníčka finančnej komisie zdržala hlasovania. Tá uviedla, že sa rozhoduje demokraticky, nie je s tým stopercentne stotožnená avšak je si vedomá skutočnosti, že práce dodávateľ práce vykonal a je potrebné ich uhradenie.

**Uznesením č. 116 /2024** **a) ruší** uznesenie č. 113/2024 v celosti **b) schvaľuje** zmenu rozpočtu č. 04/2024

**V príjmovej časti:**

Bežné príjmy 1.404.759,29 €

Kapitálové príjmy 15.373,00 €

Finančné operácie 178.524,38 €

**Príjmy** spolu **1.598.656,47 €**

**Vo výdavkovej časti:**

Bežné výdavky 1.380.590,29 €

Kapitálové výdavky 174.698,18 €

Finančné operácie 43.368,00 €

**Výdavky** spolu **1.598.656,47 €**

**Výsledok hospodárenia je vyrovnaný rozpočet.**

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: p. Šomogyi*

***K bodu č.6***

Z dôvodu ukončenia funkčného obdobia Rady školy požiadala riaditeľka MŠ požiadala o potvrdenie prípadne delegovanie nového člena ako zástupcu miestneho zastupiteľstva do Rady školy. V predchádzajúcom období bol delegovaný do Rady školy poslanec PaedDr. Martin Puhovich. S návrhom na potvrdenie jeho osoby aj v nasledujúcom funkčnom období poslanci súhlasili.

**Uznesením č. 117/2024** **– deleguje** PaedDr. Martina Puhovicha, PhD., do Rady školy pri MŠ Hraničiarska 101/81, Bratislava-Čunovo na obdobie rokov 2024-2028

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

***K bodu č.7***

Memorandum je prejavom vôle s navrhovanou spoluprácou pri realizovaní spoločného zberného dvora. Poslankyňa Randíková bola prítomná na rokovaní o tomto návrhu, zaujímala ju predovšetkým otázka spoluúčasti na financovaní. Nebudeme sa priamo podieľať na príprave a realizácii zberného dvora, financie by mali byť poskytnuté z eurofondov ale budeme sa spolupodieľať na financovaní prevádzky napr. na mzdy zamestnancov. Zatiaľ nevieme akou čiastkou budeme prispievať. Otázkou zostáva, či je právne možné v prípade nášho prehodnotenia od memoranda odstúpiť. Po krátkej diskusii poslanci návrh schválili.

**Uznesením č. 118 /2024 - schvaľuje** Memorandum o vzájomnej spolupráci pri realizácii Zberného dvora Zadunajsko

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

***K bodu č.8***

K predloženému návrhu poslanci nemali pripomienky.

**Uznesením č. 119 /2024 - schvaľuje** zmenu účelu využitia poskytnutej dotácie pre Chorvátsky kultúrny spolok Čunovo vo výške 2.000,- EUR. Na stravu vo výške 1.000,- EUR a ubytovanie 1.000,- EUR v obci Nová Lehota v termíne 17.10. – 20.10.2024.

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

***K bodu č.9***

*p. Šomogyi* za finančnú komisiu informovala prítomných, že väčšina členov komisie bola za príspevok vo výške 2.000 €. Podľa jej slov TJ trpí permanentne finančnou núdzou a tento príspevok je len na krátku dobu vzhľadom k tomu, že sa jedná o oblečenie a polovica vecí zo setu je zbytočná. Väčší zmysel vidí napr. na zafinancovaní prenájmu telocvične ako na pekné oblečenie.

*p. Randíková,* navrhla vyvolať stretnutie s predsedom TJ a rozobrať si fungovanie klubu.

*p. Puhovich* pripomenul, že minimálne polovicou na kúpu reprezentačných dresov budú prispievať rodičia

**Uznesením č. 120 /2024 - schvaľuje** mimoriadny príspevok na kúpu reprezentačných klubových odevov pre členov TJ Čunovo vo výške 2.000,00 € (slovom: dve tisíc Eur)

*Hlasovanie:*

*za: p. Bán, p. Hátas, p. Krist, p. Puhovich, p. Randíková,*

*proti: 0*

*zdržal sa: p. Šomogyi*

***K bodu č.10***

K predloženému VZN nemali poslanci pripomienky, tie boli do návrhu zapracované už v čase jeho prípravy.

**Uznesením č. 121/2024 - schvaľuje VZN č. 3/2024 o poskytovaní dotácií z rozpočtu mestskej časti Bratislava-Čunovo.**

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 11**

K predloženému materiálu poslanci nemali pripomienky.

**Uznesením č. 122/2024 - schvaľuje termíny sobášnych obradov na rok 2025**

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 12**

**Uznesením č. 123/2024 - berie na vedomie**

informácie o :

* podaní projektu „Projektový zámer integrovanej územnej investície“- zníženie energetickej náročnosti a debarierizácia budovy MÚ v Čunove
* schválení Projektu pozemkových úprav v k.ú. Čunovo

*Hlasovanie:*

*za: p. Bán, p. Hátas, p. Krist, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 13**

*p. Šomogyi* sa informovala v akom štádiu je odovzdanie komunikácie Smržovej ulice najmä čo sa týka osvetlenia z dôvodu bezpečnosti. Starostka preverí v stavebnom prípadne kolaudačnom rozhodnutí ako je stanovená podmienka odovzdania.

Zároveň p. Šomogyi upozornila na katastrofálny stav chodníka z Dlhej ulice smerom ku kostolu.

Starostka poďakovala prítomným za účasť a rokovanie ukončila o 18.46 hod..

Zapísala: Mgr. Monika Švábeková

Overovatelia zápisnice: Bc. Richard Bán

Ján Hátas